1921ൽ അരങ്ങേറിയ മലബാർ കാർഷിക സമരത്തെ തുടർന്ന് ഒളിച്ചോടിയ ഏതാനും മുസ്ലിം പ്രമാണിമാർ കൊടുങ്ങലൂരിലേക്കു പാലായനം ചെയ്തിരുന്നു. അവിടെ പ്രവാസ ജീവിതം നയിക്കുന്നതിനിടെ നവോത്ഥാനത്തിന്റെ മറവിൽ സലഫി ആശയങ്ങൾ നടപ്പിലാക്കാനായി സാമ്പത്തിക ഒത്തുതീർപ്പിനായി രൂപീകരിക്കപ്പെട്ട ഐക്യ സംഘത്തെ ഉപയോഗപെടുത്തുകയായിരുന്നു. സലഫികളുടെ ഇത്തരം സമീപനങ്ങളുടെ പ്രത്യാഘാതങ്ങളെ ദീർഘ ദൃഷ്ടിയോടെയായിരുന്നു അന്നത്തെ യാഥാസ്ഥിതിക പണ്ഡിതർ നോക്കി കണ്ടിരുന്നത്. അഭിനവ പരിഷ്കർത്താക്കൾക്കെതിരെ ജംഇയ്യത്തുൽ ഉലമയെന്ന പേരിൽ പണ്ഡിത സഭ കൂടാനുള്ള ശ്രമം പാങ്ങിൽ അഹ്മദ് കുട്ടി മുസ്‍ലിയാർ ഉൾപ്പെടെയുള്ള യാഥാസ്ഥിതിക പണ്ഡിതന്മാരിൽ നിന്നുമുണ്ടായി. ഇതോടെ സലഫികൾ അദ്ദേഹത്തെ കണ്ട് തങ്ങൾ എതിർക്കുന്നത് യാഥാസ്ഥിതിക ആചാരങ്ങളെ അല്ലെന്നും അനാചാരങ്ങളെ മാത്രമാണെന്നും തെറ്റിദ്ധരിപ്പിക്കുകയും ഇത് സംബന്ധിച്ച പ്രസ്താവനയിറക്കുകയും ചെയ്തതോടെ യാഥാസ്ഥിതികർ ആദ്യ ഘട്ടത്തിൽ പിന്മാറി.

എന്നാൽ 1924ൽ കേരള ജംഇയ്യത്തുൽ ഉലമയെന്ന സംഘടനാ രൂപീകരിച്ചു കൊണ്ട് ഇസ്‌ലാമിക ആചാരങ്ങൾക്കെതിരെ പരസ്യമായി പരിഷ്കർത്താക്കൾ രംഗത്തിറങ്ങുകയും അറേബ്യയ്യിലെ വഹാബിനേതാക്കളായ മുഹമ്മദ് ബ്ൻ അബ്ദിൽ വഹാബ്, ഇബ്‌നു തൈമിയ്യ എന്നിവരുടെ ആശയങ്ങൾ പ്രചരിപ്പിക്കാനും ആരംഭിച്ചു. ഇതോടെ യാഥാസ്ഥിതികരും സലഫികളും തമ്മിൽ ആശയപരമായ ഏറ്റു മുട്ടലുകളുകൾക്ക് അരങ്ങൊരുങ്ങി.

ഇതേ തുടർന്ന് മലബാറിലെ പ്രസിദ്ധ സൂഫി സിദ്ധനായിരുന്ന വരക്കൽ മുല്ലക്കോയ തങ്ങളുടെ നേതൃത്തത്തിൽ പാരമ്പര്യ വാദികൾ രണ്ടാം യോഗം കൂടുകയും "കേരള ജംഇയ്യത്തുൽ ഉലമ" എന്ന സംഘടന രൂപീകരിക്കുകയും ചെയ്തു. ഇതറിഞ്ഞ സലഫികൾ ഈ പേരിൽ സംഘടന റജിസ്റ്റർ ചെയ്യുകയും തുടർനടപടികളുമായി മുന്നോട്ട് പോവുകയും ചെയ്തപ്പോൾ നിയമ നടപടികൾ ഒഴിവാക്കാനായി സംഘടനയുടെ പേര് സമസ്ത കേരള ജംഇയ്യത്തുൽ ഉലമ എന്നാക്കുകയായിരുന്നു.

പേരും രൂപീകരണ പശ്ചാത്തലവും
1926ൽ രുപീകരിച്ച പ്രഥമ കമ്മിറ്റി
സമ്മേളനങ്ങൾ
ആസ്ഥാനങ്ങൾ